ນາຍົກ​​ລາວວ່າ ​ຄວນມີການແກ້ໄຂ ຄວາມແຕກໂຕນກັນ ໃນກຸ່ມອາ​ຊ່ຽນ
ນາຍົກ​​ລາ​ວ​ວ່າ ​ລາວ​ໄດ້​ຮັບ​ ຜົນ​ປະ​ໂຫຍ​ດຈາກ​ການ​​ເປັນ​ສະມາ​ຊິກ​​ ອາຊ່ຽນຫລາຍຂຶ້ນ ​ແຕ່​ຄວາມ​ແຕກ​ໂຕນ​ກັນ ຍັງເປັນບັນຫາທີ່ຕ້ອງໄດ້ແກ້ໄຂຢູ່.
ນາຍົກລັດຖະມົນຕີລາວເນັ້ນຢໍ້າວ່າລາວໄດ້ຮັບຜົນປະໂຫຍດຈາກການເປັນສະມາຊິກຂອງອາ ຊ່ຽນຫຼາຍຂຶ້ນນັບມື້ ແຕ່ຄວາມແຕກໂຕນຂອງການພັດທະນາທາງເສດຖະກິດຍັງເປັນບັນຫາ ທີ່ຈະຕ້ອງເລັ່ງແກ້ໄຂ ທ່ານທອງສິງ ທໍາມະວົງ ນາຍົກລັດຖະມົນຕີລາວໄດ້ຖະແຫຼງເນັ້ນຢໍ້າໃນໂອກາດການ ກໍ່ຕັ້ງກຸ່ມອາຊ່ຽນຄົບຮອບ 45 ປີ ໃນວັນທີ່ 8 ສິງຫານີ້ວ່າ ການທີ່ ສປປ ລາວ ໄດ້ເຂົ້າ ມາເປັນປະເທດສະມາຊິກຂອງອາຊ່ຽນໃນຕະຫຼອດໄລຍະ 15 ປີຜ່ານມານີ້ ຖືວ່າເປັນ ປັດໄຈສໍາຄັນ ທີ່ຊ່ວຍເສີມສ້າງບົດບາດຂອງ ສປປ ລາວໃຫ້ ເປັນທີ່ຍອມຮັບໃນລະດັບ ສາກົນຫຼາຍຂຶ້ນນັບມື້ ໂດຍສະເພາະແມ່ນນັບຈາກການທີ່ລາວໄດ້ເປັນປະທານວຽນຂອງອາຊ່ຽນ ແລະເປັນເຈົ້າ ພາບຈັດກອງປະຊຸມສຸດຍອດຜູ້ນໍາອາຊ່ຽນໃນປີ 2004 ກໍໄດ້ເຮັດໃຫ້ລາວ ເປັນທີ່ຍອມຮັບ ໃນເວທີສາກົນນັບແຕ່ນັ້ນມາ ແລະກໍໄດ້ຮັບຄວາມໄວ້ວາງໃຈໃຫ້ເປັນເຈົ້າພາບຈັດກອງປະ ຊຸມ ແລະມະຫະກໍານາໆ ຊາດທີ່ສໍາຄັນອີກຫຼາຍຄັ້ງ ເຊັ່ນການເປັນເຈົ້າພາບແຂ່ງຂັນກີລາ ຊີເກມສ໌ຄັ້ງທີ 25 ການເປັນເຈົ້າພາບຈັດກອງປະຊຸມນາໆຊາດ ວ່າດ້ວຍການຕ້ານລະເບີດ ສັງຫານ ແລະທີ່ສໍາຄັນກໍແມ່ນການໄດ້ຮັບຄວາມໄວ້ວາງໃຈ ໃຫ້ເປັນເຈົ້າພາບຈັດກອງປະ ຊຸມສຸດຍອດເອເຊຍ-ຢູໂຣບ (ASEM) ຄັ້ງທີ 9 ທີ່ກໍາລັງຈະມີຂຶ້ນໃນວັນທີ 5-6 ພະຈິກປີນີ້ ຢູ່ນະຄອນວຽງຈັນ ຊຶ່ງດ້ວຍການທີ່ໄດ້ຮັບຄວາມໄວ້ ວາງໃຈດັ່ງກ່າວ ກໍຍັງໄດ້ສົ່ງຜົນ ດີຕໍ່ການພັດທະນາທາງເສດຖະ ກິດ-ສັງຄົມຂອງລາວອີກດ້ວຍ ໂດຍຈະເຫັນໄດ້ຢ່າງຊັດເຈນ ຈາກການຄ້າແລະການລົງທຶນ ຂອງຕ່າງປະເທດໃນລາວ ທີ່ມີ ມູນຄ່າເພີ່ມຂຶ້ນທຸກປີ ສ່ວນຜະ ລິດຕະພັນລວມພາຍໃນ (GDP) ກໍຂະຫຍາຍຕົວເພີ່ມຂຶ້ນຢ່າງຕໍ່ ເນື່ອງນັ້ນ ກໍຍັງເຮັດໃຫ້ສະພາບ ຊີວິດການເປັນຢູ່ຂອງປະຊາຊົນລາວດີຂຶ້ນນັບມື້ອີກດ້ວຍ ແຕ່ຢ່າງໃດກໍຕາມ ທ່ານທອງສິງ ທໍາມະວົງ ກໍໄດ້ເນັ້ນຍໍ້າວ່າບັນຫາຄວາມແຕກໂຕນກັນ ລະຫວ່າງການພັດທະນາທາງເສດຖະກິດລະຫວ່າງປະເທດສະມາຊິກໃນກຸ່ມອາຊ່ຽນ ດ້ວຍກັນ ຍັງຖືເປັນບັນຫາສໍາຄັນ ທີ່ຈະຕ້ອງໄດ້ຮັບການແກ້ໄຂໃຫ້ໄດ້ຢ່າງແທ້ຈິງ ເນື່ອງ ຈາກວ່າ ຄວາມແຕກໂຕນກັນໃນລະດັບຂອງການພັດທະນາທາງເສດຖະກິດນັ້ນ ຖືເປັນ ປັດໄຈສໍາຄັນ ທີ່ເປັນອຸບປະສັກຕໍ່ການພັດທະນາອາຊຽນໄປສູ່ການເປັນປະຊາຄົມນາໆ ຊາດອັນນຶ່ງອັນດຽວກັນໃນປີ 2015 ດັ່ງທີ່ທ່ານທອງສິງ ໄດ້ໃຫ້ການຢືນຢັນວ່າ: ອິງຕາມສະຖິຕິຂອງສໍານັກງານເລຂາທິການອາຊ່ຽນ ກໍໄດ້ລະບຸວ່າສິງກະໂປ ເປັນປະເທດ ທີ່ມີການພັດທະນາທາງເສດຖະກິດສູງສຸດໃນອາຊ່ຽນ ຊຶ່ງໃນປັດຈຸບັນນີ້ ກໍປາກົດວ່າຍອດ ຜະລິດຕະພັນລວມພາຍໃນຂອງສິງກະໂປ ສາມາດໄລ່ສະເລ່ຍເປັນລາຍຮັບຂອງປະຊາຊົນ ໄດ້ເຖິງ 50,000 ຕໍ່ຄົນຕໍ່ປີ ຊຶ່ງຖືເປັນລາຍໄດ້ສະເລ່ຍ ທີ່ສູງກວ່າປະຊາຊົນໄທ ລາວ ແລະ ມຽນມາ ເຖິງ 10 ເທົ່າ 50 ເທົ່າ ແລະ 100 ເທົ່າ ຕາມລໍາດັບ ນອກຈາກນີ້ ທ່ານທອງສິງ ກໍຍອມຮັບອີກດ້ວຍວ່າ ບັນຫາທີ່ເປັນອຸບປະສັກຕໍ່ການພັດທະນາ ເສດຖະກິດຂອງລາວປະການນຶ່ງກໍຄື ຄຸນນະພາບທາງດ້ານການສຶກສາ ໂດຍມີສາເຫດມາ ຈາກບັນຫາຂາດແຄນງົບປະມານ ໂດຍເຖິງແມ່ນວ່າ ສະພາແຫ່ງຊາດລາວຈະໄດ້ຮັບຮອງເອົາ ແຜນຍຸດທະສາດ ວ່າດ້ວຍການປະຕິຮູບການສຶກສາແຫ່ງຊາດເຖິງ ປີ 2015 ຢ່າງເປັນທາງ ການແລ້ວກໍຕາມ ຫາກແຕ່ວາດ້ວຍຂໍ້ຈໍາກັດທາງດ້ານງົບປະມານ ກໍໄດ້ສົ່ງຜົນກະທົບຕໍ່ການ ປະຕິບັດແຜນການຍຸດທະສາດດັ່ງກ່າວຢ່າງຫຼີກລ່ຽງບໍ່ໄດ້ ທັງນີ້ໂດຍໃນສົກຮຽນປະຈໍາປີ 2011-2012 ທີ່ຜ່ານມາເຖິງແມ່ນວ່າໃນທົ່ວປະເທດລາວຈະ ມີໂຮງຮຽນປະຖົມຢູ່ໃນ 94% ຂອງຈໍານວນບ້ານທັງໝົດຊຶ່ງເຮັດໃຫ້ 91 6% ຂອງເດັກນ້ອຍ ໃນໄວຮຽນທັງໝົດມີໂອກາດໄດ້ຮຽນໜັງສືໃນລະດັບປະຖົມ ສ່ວນ 68% ກໍໄດ້ຮຽນຈົບມັດ ທະຍົມຕົ້ນກໍຕາມ ຫາກແຕ່ວ່າ ໂອກາດໄດ້ຮຽນລະດັບມັດທະຍົມປາຍ ແລະປະລິນຍາຕີນັ້ນ ຍັງຖືວ່າມີອັດຕາສະເລ່ຍທີ່ຕໍ່າຫຼາຍ